als_Latn dik_Latn tur_Latn
Mbledhja e Kuvendit te Partisë Demokratike solli edhe miratimin e disa ndryshimeve ne dokumentin themelor te kësaj force. Këto ndryshime legalizuan zgjedhjen e Lulzim Bashes si kryetar i Partisë Demokratike, sipas parimit “një anëtar një vote”. Ndryshim tjetër pëson edhe Këshilli Kombëtar qe do ketë rreth 250 anëtarë. Pjese e këtij këshilli janë automatikisht 46 deputetet e PD dhe 53 krerët e degëve te PD. Edhe kryesia ka pësuar ndryshime, anëtaret e saj nuk do te zgjidhen nga këshilli, por do te jene pjese e forumit për shkak te funksionit te tyre. Pasditen e se shtunës është mbyllur edhe votimi i 7500 përfaqësuesve te PD nga i gjithë vendi. Kuvendi Ndërkombëtar i Partisë Demokratike do te mblidhet serish te dielën ne mëngjes. Ndërkohë ne krahun tjetër ka reaguar kryeministri i vendi Edi Rama. Ne nje postimi ne rrjetet sociale Twitter dhe Facebook, Rama ka thene se ky eshte shembulli i ndryshimit real. “Kur bënim kongres ne opozite qeveria na gjuante me balte, sot PD bën kongres qeveria sheh punet e saj”, shton me tej ne postimin e tij numri një i qeverise.
als_Latn